สวัสดีครับคุณ ผมมีเรื่องอยากปรึกษาเกี่ยวกับอาการปวดท้องครับ อาการปวดท้องของผมคือปวดท้องบริเวณขวาล่าง ปวดมานานกลายเดือนแล้ว(เท่าที่ผมคลำท้องดูคิดว่าน่าจะเป็นลำไส้ใหญ่ส่วนต้น) ตรวจที่คลินิกคุณยอกว่าเป็นลำไส้อักเสบเป็นแผล ได้ยาเกี่ยวกับกระเพาะกับยาช่วยย่อยมาทานแต่อาการปวดก็ไม่หาย จะปวดๆหายๆอยู่ตลอด ไปหามาหลายที่อาการก็ไม่ดีขึ้นเลยครับ ตอนนี้อาการปวดท้องยังไม่หาย จะมีอาการปวดช่วงที่หิวกับหละงทานข้าวเสร็จ แล้วยังมีอาการปวดเหมือนจะเป็นโรคกระเพาะด้วยครับ ถ้านอนหงายก็มีอาการท้องร้องร่วมด้วย ผมสามารถรักษาอาการเหล่านี้ให้หายเป็นปกติได้มั้ยครับ หรืออาการเหล่านี้จะส่งผลให้มีความเสี่ยงเป็นมะเร็งลำไส้ได้หรือเปล่า เพราตาของผมท่านเป็นมะเร็งลำไส้ ตอนนี้ผมอายุ 23 ครับ
สวัสดีค่ะ อาการปวดท้องขวาล่างมาเรื้อรัง อาจจะเกิดจาก-ลำไส้อักเสบ ทำให้ปวดท้องบิด ถ่ายเหลว แต่มักเป็นเฉียบพลัน-ลำไส้แปรปรวน อาจมีการขับถ่ายเปลี่ยนแปลง เช่นท้องผูกเด่น ท้องเสียเด่น ปวดบิดท้องได้-มีนิ่วในทางเดินปัสสาวะ จะมีอาการปัสสาวะแสบขัดและปนเลือด-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทางส่วนเรื่องกระเพาะอาหารนั้นมักจะปวดบริเวณซ้ายบนหรือจุกแน่นลิ้นปี่เป็นหลักถ้าสัมพันธ์กับมื้ออาหาร ร่วมกับขับถ่ายผิดปกติร่วมด้วย จะนึกถึงเรื่องลำไส้อักเสบหรือแปรปรวนมากที่สุดมะเร็งลำไส้คือมะเร็งที่เกิดขึ้นในลำไส้ใหญ่รวมถึงส่วนต้นของทวารหนัก อาการอาจมาด้วย พฤติกรรมการขับถ่ายเปลี่ยนแปลงไปจากเดิม เช่นท้องผูกสลับท้องเสียและเป็นเรื้อรัง ถ่ายอุจจาระเป็นเลือด รู้สึกถ่ายไม่สุด ปวดท้อง รู้สึกแน่นอึดอัดบริเวณช่วงท้องเหมือนมีแก๊สในท้อง ท้องอืด อ่อนเพลีย เหนื่อยง่าย น้ำหนักลงโดยไม่มีสาเหตุ การมีประวัติคนในครอบครัวเป็น ก็จะเพิ่มโอกาสของตัวเราไปด้วย แต่ไม่จำเป็นต้องเกิดในทุกคนหากยังปวดเรื้อรัง ปวดมากขึ้นเรื่อยๆ มีขับถ่ายเป็นเลือด ควรไปพบแพทย์เพื่อตรวจเพิ่มเติม ถ้าประวัติและอาการเข้าได้มาก อาจจะต้องมีการส่องกล้องลำไส้ใหญ่การดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด